text: 360 vil være pedel
  15 marts 2010 kl. 17.02
  360 ansøgninger til et job som skolepedel. Finanskrisen har skabt ny interesse for job, som tidligere ikke var så attraktive.
  På Fourfeldtskolen i Esbjerg pløjer de igennem kæmpebunken af ansøgninger. 
  - Sidst vi havde en stilling opslået, fik vi 38 ansøgere, siger Gitte Quitzau, konstitueret viceskoleinspektør.
  Men bunken af ansøgninger på Fourfeldtskolen er ikke noget særsyn. En rundringning, som TV SYD har foretaget viser f.eks., at Bilka i
  Sønderborg får 15-20 ansøgninger om dagen!
  Aabenraa kommune fik 184 ansøgninger til elevstillinger. Det er en fordobling i forhold til sidste år. 
  Bække skole har modtaget flere end 30 ansøgninger til én enkelt lærerstilling.
  Hos El-Giganten i Horsens var der 798 ansøgninger til 30 jobs.
  
  Finanskrisen giver flere ansøgninger
  På jobcenteret i Esbjerg kan de godt genkende tendense der er mange flere ansøgninger især til ufaglærte job på grund af finanskrisen.
  